Official Journal L 154 , 30/04/2004 P. 0100 - 0103



Id-Deċiżjoni tal-Kummissjoni tad-29 ta' April 2004 li tadotta miżura transitorja favur ċerti stabbilimenti fis-settur tal-ħalib fis-Slovakkja (notifika taħt document numru C (2004) 1716) (Test b'rilevanza għaż-ŻEE) (2004/440/KE) IL-KUMMISSJONI TAL-KOMUNITAJIET EWROPEJ, Konsiderat it-Trattat li stabbilixxa l-Komunità Ewropea, Konsiderat it-Trattat ta'l-Adeżjoni tar-Repubblika Ċeka, ta'l-Estonja, ta' Ċipru, tal-Latvja, tal-Litwanja, ta' l-Ungerija, ta' Malta, tal-Polonja, tas-Slovenja u tas-Slovakkja, u b'mod partikolari l-artikolu 2(3) tiegħu, Konsiderat l-Att ta' Adeżjoni tar-Repubblika Ċeka, ta'l-Estonja, ta' Ċipru, tal-Latvja, tal-Litwanja, ta'l-Ungerija, ta' Malta, tal-Polonja, tas-Slovenja u tas-Slovakkja, u b'mod partikolari l-artikolu 42 tiegħu, Billi (1) Fis-Slovakkja hemm stabbiliment li jipproċessa l-ħalib ta' kapaċità għolja li jsib diffikultajiet biex jikkonforma ruħu fl-1 ta' Mejju 2004 mal-ħtiġiet strutturali rilevanti stabbiliti fl-Anness B tad-Direttiva 92/46/KEE tas-16 ta'Ġunju 1992 li ppreskriviet ir-regoli sanitarji għall-produzzjoni u t-tqegħid fis-suq tal-ħalib nej, mgħoddi mis-sħana u ta' prodotti meħuda mill-ħalib [1]. (2) Għalhekk dan l-istabbiliment għandu bżonn iż-żmien biex jaġġorna l-proċess sabiex jista' jkun konformi għal kollox mal-ħtiġiet strutturali indikati fid-Direttiva 92/46/KEE. (3) Dan l-istabbiliment li bħalissa qiegħed fi stat avvanzat ta' aġġornament, ta garanziji ta' min joqgħod fuqhom li għandu l-fondi neċessarji biex jikkoreġI n-nuqqasijiet li baqa' fi żmien raġonevoli u ngħata mingħand is-Servizz Alimentari u Veterinarju Slovakk parir favorevoli dwar it-twettiq tal-proċess ta' aġġornament. (4) Fil-każ tas-Slovakkja l-informazzjoni dwar in-nuqqasijiet ta' kull stabbiliment hi disponibbli. (5) Sabiex il-proċess ta' transizzjoni mill-pożizzjoni preżenti fis-Slovakkja għal dik lit kun l-effett ta' l-applikazzjoni tal-leġislazzjoni komunitarja, ikun faċilitat, huwa xieraq li, fuq talba tas-Slovkkja, jingħata perijodu ta'transizzjoni, bħala miżura eċċezzjonali lil dak l-istabbiliment. (6) Minħabba n-natura eċċezzjonali ta' din id-deroga transitorja li ma kinitx prevista fin-negożjati għat-tkabbir, ma għandhomx jintlaqgħu talbiet ulterjuri mis-Slovakkja għal miżuri transitorji dwar stabbiliment li jittrattaw il-ħalib jew prodotti tal-ħalib wara li tiġI adottata din id-deċisjoni. (7) Meta jittieħed kont ta'l-istadju avvanzat ta'l-aġġornament u n-natura eċċezzjonali tal-miżura transitorja, il-perijodu transitorju għandu jiġi limitat għal terminu massimu ta' tnax il-xahar u ma għandux jiġi mtawwal wara dak it-terminu. (8) Huwa xieraq li l-istabbiliment fi transizzjoni kopert minn din id-Deċisjoni jitqiegħed taħt l-istess regoli li huma applikabbli għall-prodotti li joriġinaw minn stabbilimenti li ngħatalhom terminu transitorju biex iwettqu l-ħtiġiet strutturali bil-proċedura preskritta fl-Annessi rilevanti ta'l-Att ta' Adeżjoni. (9) Il-miżuri previsti f'din id-Deċisjoni jaqblu mal-parir tal-Kumitat Permanenti dwar il-Katina Alimentari u s-Saħħa ta' l-Annimali. ADOTTAT DIN ID-DEĊISJONI Artikolu 1 1. Il-ħtiġiet strutturali stabbiliti fl-Anness B għad-Direttiva 92/46/KEE ma għandhomx japplikaw għall-istabbilimenti fis-Slovakkja elenkati fl-Anness għal din id-Deċisjoni, salvi l-kondizzjonijiet stabbiliti fil-paragrafu 2, sad-data indikata għall-istbbiliment. 2. Ir-regoli li ġejjin japplikaw għall-prodotti li joriġinaw fl-istabbilment imsemmi fil-paragrafu 1: - sakemm l-istabbiliment elenkat fl-anness għal din id-Deċisjoni igawdi mid-dispożizzjonijiet tal-paragrafu 1,il-prodotti li joriġinaw f'dal l-istabbiliment jistgħu jitqegħdu biss fis-suq domestiku jew jintużaw għall-ipproċessar ulterjuri fl-istess stabbiliment, tkun xi tkun id-data tat-tqegħid fis-suq. - ikollhom fuq it-timbru sanitarju speċjail, Artikolu 2 Din id-Deċisjoni tapplika skond u mil-bidu fis-seħħ tat-Trattat ta'l-Adeżjoni tar-Repubblika Ċeka, ta'l-Estonja, ta' Ċipru, tal-Latvja, tal-Litwanja, ta'l-Ungerija, ta' Malta, tal-Polonja, tas-Slovenja u tas-Slovakkja, Artikolu 3 Din id-Deċisjoni tintbagħat lill-Istati Membri. Magħmul fi Brussel fid-29 ta' April 2004. Għall Kummissjoni David Byrne Membru tal-Kummissjoni [1] ĠU L 268, ta’ l-14.9.1992, p.1 Direttiva kif emendat bir-Regolament (KE) Nru.807/2003 -------------------------------------------------- L-ANNESS Stabbiliment tal-ħalib fi transizzjoni Nru | Numru ta' approvazzjoni veterinarja | Isem u indirizz ta' l-Istabbiliment | Settur: ħalib | Data ta' Konformità | Attività ta' l-Istabbilimenti | Ħalib u prodotti tal-ħalib | 1. | DT 4-6-21 | KOLIBA a.s Krivec 96205 Hrinová | x | tal-31.10.2004 | --------------------------------------------------